

**גזירת בעיות**

יש להזכיר שוב כי נקודת המוצא של מטלה זו היא הגדרה רחבה של המונח "גזענות" – ראו סיפור המסגרת להסבר בנושא זה.

סוגיות לדוגמא:

* גזענות בספורט – כיצד ניתן לפרש את תגובות השחקנים והאוהדים לנושא?
* ייצוגים בתקשורת – כיצד תורם הסיקור התקשורתי לחיזוק סטריאוטיפים כלפי אוכלוסיות שונות?
* מדוע ישנן ועדות קבלה ליישובים? באילו סוגי יישובים מדובר בדרך כלל?
* ייצוג נשים במרחב הציבורי – כיצד מתוארת דמות אישה במרחב הציבורי?
* מה מטרתה של תופעת ה"סלקציה" במועדונים?
* מהי מדיניות האינטגרציה / סגרגציה והיכן הן באות לידי ביטוי?
* סוגיית ייצוג הולם במגזר הציבורי – נשים, ערבים – מדוע זה חשוב?
* מה משמעותה של הפרדה בין ילדות ספרדיות / אשכנזיות בבתי ספר?
* ימי כניסה נפרדים לפארקים ציבוריים – אפליה וגזענות או היענות לרצון הציבור?
* מהם מקצועות "נשיים"? מהם מקצועות "גבריים"? מדוע ישנה הסכמה על החלוקה הזו ומה משמעותה?
* האם יש תרבות "גבוהה" (טובה) ו"נמוכה" (גרועה)? ומה הקשר לגזענות?
* מהי הומופוביה, מה הקשר שלה לגזענות והאם מערכת החינוך מטפלת בנושא?
* העסקת בעלי מוגבלויות – למי זה תורם? מהם הקשיים הכרוכים בכך?
* מרכז ופריפריה – האם יש מאפיינים שתורמים ליצירת סטריאוטיפים על החלוקה הזו? מה החלוקה הזו מייצגת?
* מערכת החינוך וגזענות – מדוע ישנם פערים באחוזי זכאות לבגרות בין יישובי מרכז ופריפריה, בין קבוצות אוכלוסיה שונות?
* העדפה מתקנת – ראוי? לא ראוי? מתי ולמה נוקטים בשיטה זו?
* סטריאוטיפים חיוביים – האם גם הם נחשבים כגזענות?
* מקומם של ארגוני מגזר שלישי (עמותות) במאבק בגזענות, מקומן של רשויות השלטון במאבק זה, מקומם של אזרחי המדינה.
* עובדים זרים? פליטים? מסתננים? מבקשי מקלט? מהגרים? דיון ביחסים שבין תושבי ישראל לאוכלוסייה הזרה.
* יחסי עולים – ותיקים: האם תופעת הגזענות מתקיימת במסגרת זו?

**בעלי העניין לדוגמא בבעיות שתוארו לעיל**: בני אדם שנפגעו מגזענות; רשויות השלטון; אזרחי ישראל הנפגעים ממדיניות ממשלתית; ארגוני מגזר שלישי; בעלי עסקים פרטיים;

**עיגון במקום ובזמן**: יש לבחור בעיה מסוימת, ולמקד את הגדרתה – היכן היא מתקיימת, מתי היא מתקיימת.